VM i skiskyting 2021

VM i skiskyting 2021 ble arrangert i Pokljuka i Slovenia fra 10. til 21. februar 2021. Dette var fjerde gang Pokljuka arrangerte verdensmesterskapet i skiskyting, medregnet VM i miksstafett i 2006.

Det ble konkurrert i 12 øvelser, av disse var det 4 lagøvelser. Norge ble mestvinnende nasjon med 14 av 36 medaljer, mens Frankrike vant 7 og Sverige vant 11 medaljer. Tiril Eckhoff og Sturla Holm Lægreid  ble de mestvinnende utøverne med henholdsvis 6 og 4 medaljer. 

Russland var utestengt fra mesterskapet, men russiske utøvere fikk lov til å delta under nøytralt flagg og med trebokstavskoden RBU (forkortelse for Russian Biathlon Union). Det internasjonale skiskytterforbundet tillot ikke bruk av navnet Russland eller at utøverne benyttet russiske nasjonalfarger og nasjonalsymboler.

På grunn av koronaviruspandemien ble mesterskapet avviklet uten publikum til stede.

Søknadsprosess 
Tjumen i Russland ble tildelt mesterskapet under den 12. IBU-kongressen i Chisinau i Moldova 4. september 2016 med 25 stemmer over Pokljuka (13 stemmer) og Nové Město na Moravě (11 stemmer). Antholz trakk sin søknad før avstemningen, da de tidligere samme dag ble tildelt VM i skiskyting 2020.

Før starten av VM i skiskyting 2017 i Hochfilzen i Østerrike, ble Russland fratatt arrangementet av IBU på grunn av avsløringer om organisert doping i russisk idrett.

Under den 13. IBU-kongressen 9. september 2018 i Poreč i Kroatia ble Pokljuka tildelt mesterskapet uten motkandidat med 49 stemmer for og én stemme mot.

Program 
Alle tider er i sentraleuropeisk tid, lokal tid i Slovenia (UTC+01.00).

Medaljevinnere

Kvinner

Menn

Mikslag

Medaljestatistikk

Beste nasjon

Beste utøver

Norges tropp 
Norges Skiskytterforbund tok 19. januar 2021 ut en tropp med ti utøvere, hvorav fem kvinner og fem menn. 31. januar 2021 skulle det tas ut en reserve til kvinnenes sprintrenn, men det ble aldri annonsert noe uttak av reserve.

Se også 
 EM i skiskyting 2021
 Junior-VM i skiskyting 2021

Referanser

Eksterne lenker 
 
 Biathlon World Championships – Men hos firstskisport.com
 Biathlon World Championships – Women hos firstskisport.com

 
Arrangementer påvirket av koronaviruspandemien